Задание: Да се изработят набори за оптично-влакнест пренос (НОП) на данни според указаните по-долу изисквания.
1. Общо описание на устройството:

1.1. Всеки набор представлява приемник и предавател, свързани посредством оптично влакно.
1.2. На входа на предавателя се подава аналогов напреженов сигнал, с амплитуда в рамките на избрания обхват (виж точка 2.3), а от изхода на приемника излиза аналогов напреженов сигнал с амплитуда ±10 В).

1.2. Скорост на измерване: 50 000 извадки в секунда.

1.3. Разделителна способност: 16 разряда.

1.4. Забавяне на сигнала- възможно най-малко- да се обсъдят възможностите.
   Ще се използват едновременно няколко набора за измерване на различни величини от един и същ процес. Цели се възможно най-добро времево съгласуване между отделните НОПове.

2. Изисквания към предавателя:

2,0. Всеки предавател е разположен в отделна кутия.

2,1. Захранване от акумулатор с напрежение 12 В, с достатъчен капацитет за осигуряване на непрекъсната работа в рамките на 24 часа.
2,2. Акумулаторът е разположен в кутията на предавателя, като следва да се предвидят изводи за свързване на акумулатора към зарядно устройство и за използване на външен акумулатор.

2,2,1. Да им защита неправилно свързване на акумулатора.

2,2,2. Когато акумулаторът се зарежда, предавателят да не може да се използва.
2,3. Аналоговият вход на предавателя има следните обхвати ±1В; ±3,5В; ±10В; ±35В; ±100В.
2,4. Входът на предавателя да е защитен от пренапрежения до 3 кВ (ако е възможно- до повече).

2,5. На предното табло да са разположени следните части:
2,5,1. Аналогов вход, видът на съединителя следва да се определи от възложителя (да приложа снимка).

2,5,2. Избирач на обхватите.

2,5,3. Указател за включено състояние (светодиод).

2,5,4. Указател за ниско напрежение на захранващия акумулатор (или диодът от т.      2,5,3 да мига).

2,5,5.Ключ за включване и изключване на предавателя.

2,5.6. Извод за зареждане на акумулатора и за свързване на външен такъв.

2.6. На задното табло на предавателя са разположени:
2,6,1. Извод за свързване на предавателя към приемника.
2,7. Допълнителни сведения, подавани от предавателя.

2,7,1. Да се предава текущия обхват.

2,7,2. Да се предава състоянието на акумулатора.

2,8. Работна температура от -15°C до +40°C.
3. Изисквания към приемника.

3,1. Приемниците са разположени в обща кутия, но всеки от тях представлява отделна единица.

3,2. Захранване от мрежа 220В, 50 Хц.

3,3. На предното табло на приемника са разположени:

3,3,1. Ключ за включване и изключване, който свети, когато устройството е включено.

3,3,2. Указатели на обхватите на предавателите.

3,3,3. Указатели за състоянието на акумулаторите, захранващи предавателите (светодиоди, светещи зелено, когато акумулаторът е в добро състояние).

3,4. На задното табло на приемника са разположени:

3,4,1. Аналогов изход (видът на съединителя следва да се определи от възложителя).

3,4,2. Оптичен извод за свързване с предавателя.

3,4,3. Съединител за захранващ кабел.
3,5. Работна температура от +5C до +40°C.
4. Допълнителни изисквания

4,1. При изработката на устройствата да не се използват повърхностно закрепваеми устройства (SMD).
4,2. Да бъде предоставено ръководство за извършване на всички необходими настройки на устройствата (настройване на силата на сигнала, според дължината на оптично-влакнестия проводник; настройка на множителите и отместването на аналоговите изходи).
4,3. При необходимост от допълнителните пособия за настройка (удължаваща платка и т.н.), те да бъда предоставени на възложителя.
4,3. Гаранционно обслужване в рамките на 5 години.
4,4. Да се доставят съединители за свързване към зарядното за акумулаторите и за работа с външен акумулатор.

4,5. Наборите да могат да работят с наличните при възложителя оптично-влакнести проводници на възложителя.
5. Да се даде цена за изработка на 4; 8 и 16 броя набора.

